JayJayThrowThrow/commonwealth-wiki-mix huggingface dataset:
ಬಿ.ಕೆ.ಸುಮಿತ್ರಾ

ಬಿಲಾಲುಕೊಪ್ಪ ಕೃಷ್ಣಯ್ಯ ಸುಮಿತ್ರಾ, ಬಿ.ಕೆ. ಸುಮಿತ್ರಾ ಎಂದು ಜನಪ್ರಿಯರಾಗಿದ್ದಾರೆ, ಇವರು ಕನ್ನಡ ಚಲನಚಿತ್ರಗಳಲ್ಲಿ ಹೆಸರುವಾಸಿಯಾದ ಭಾರತೀಯ ಗಾಯಕಿ. ಇವರು ಹಲವಾರು ಭಕ್ತಿ ಮತ್ತು ಜಾನಪದ ಹಾಡುಗಳಿಗೆ ಜನಪ್ರಿಯರಾಗಿದ್ದಾರೆ.
ವೈಯಕ್ತಿಕ ಜೀವನ

ಸುಮಿತ್ರಾ ಇವರು ಕರ್ನಾಟಕದ ಹೊರನಾಡು ಸಮೀಪದ ಬಿಲಾಲುಕೊಪ್ಪದಲ್ಲಿ ಗಂಗಮ್ಮ ಮತ್ತು ಕೃಷ್ಣಯ್ಯ ದಂಪತಿಗೆ ಜನಿಸಿದರು. ನಂತರ ಇವರ ಕುಟುಂಬವು ಶಿವಮೊಗ್ಗಕ್ಕೆ ಸ್ಥಳಾಂತರಗೊಂಡಿತು, ಅಲ್ಲಿ ಸುಮಿತ್ರಾ ಅವರು ನಟಿ ಪಂಡರೀಬಾಯಿಯವರ ಸಹೋದರ ಎಂ. ಪ್ರಭಾಕರ್ ಅವರಿಂದ ಕರ್ನಾಟಕ ಸಂಗೀತದಲ್ಲಿ ತರಬೇತಿ ಪಡೆದರು.

ಸುಮಿತ್ರಾ ಎಂ.ಎಲ್.ಸುಧಾಕರ್ ಅವರನ್ನು ವಿವಾಹವಾದರು. ಅವರ ಪುತ್ರಿ ಸೌಮ್ಯಾ ರಾವ್ ಸಹ ಹಿನ್ನೆಲೆ ಗಾಯಕಿಯಾಗಿದ್ದು, ಅವರ ಮಗ ಸುನಿಲ್ ರಾವ್ ಕನ್ನಡ ಚಲನಚಿತ್ರೋದ್ಯಮದಲ್ಲಿ ಚಲನಚಿತ್ರದ ನಟರಾದರು.
ವೃತ್ತಿ

ಇವರು ಜಿ.ಕೆ.ವೆಂಕಟೇಶ್‌ ರವರ ಸಂಗೀತ ನಿರ್ದೇಶನದ ಕವಲೆರಡು ಕುಲವೊಂದು ಚಿತ್ರದಿಂದ ಗಾಯಕಿಯಾಗಿ ಚಿತ್ರರಂಗ ಪ್ರವೇಶಿಸಿದರು. ಇವರು ೪೦ ವರ್ಷಗಳಿಗೂ ಹೆಚ್ಚು ಕಾಲದ ವೃತ್ತಿಜೀವನದಲ್ಲಿ, ಜಿ.ಕೆ.ವೆಂಕಟೇಶ್, ಆರ್.ಸುದರ್ಶನಂ, ವಿಜಯ ಭಾಸ್ಕರ್, ಎಮ್.ರಂಗ ರಾವ್, ರಾಜನ್-ನಾಗೇಂದ್ರ ಮತ್ತು ಅನೂಪ್ ಸೀಳಿನ್ ಸೇರಿದಂತೆ ಅನೇಕ ಸಂಯೋಜಕರೊಂದಿಗೆ ಕೆಲಸ ಮಾಡಿದ್ದಾರೆ. ಸುಮಿತ್ರಾ ಅವರು ರಾಜ್ಯಾದ್ಯಂತ ಸಂಗೀತ ಕಾರ್ಯಾಗಾರಗಳಲ್ಲಿ ಭಾಗವಹಿಸಿ ವಿದ್ಯಾರ್ಥಿಗಳಿಗೆ ತರಬೇತಿ ನೀಡುವಲ್ಲಿ ಸಕ್ರಿಯರಾಗಿದ್ದಾರೆ.
ಪ್ರಸಿದ್ಧ ಹಾಡುಗಳು

* ಸಂಪಿಗೆ ಮರದ ಹಸಿರೆಲೆ ನಡುವೆ....
* ನೋಡು ನೋಡು ಕಣ್ಣಾರೆ ನಿಂತಿಹಳು...(ಭಕ್ತಿಗೀತೆ)
* ಶರಣರ ಕಾಯೈ ಚಾಮುಂಡೇಶ್ವರಿ..(ಭಕ್ತಿಗೀತೆ)
* ಇಂದು ಶುಕ್ರವಾರ..ಶುಭವ ತರುವ ವಾರ..(ಭಕ್ತಿಗೀತೆ)
* ದ್ವಾದಶ ಸ್ತ್ರೋತ್ರ..(ಭಕ್ತಿ ಗೀತೆ)
* ಮಧುರ ಮಧುರವೀ ಮಂಜುಳ ಗಾನ..(ಸತೀ ಸುಕನ್ಯ)
* ಧರಣಿ ಮಂಡಲ ಮಧ್ಯದೊಳಗೆ-ಪುಣ್ಯ ಕೋಟಿ...(ತಬ್ಬಲಿಯು ನೀನಾದೆ ಮಗನೇ)
*ಎದ್ದೇಲು ಮಂಜುನಾಥ - ಎದ್ದೇಲು ಮಂಜುನಾಥ (೨೦೦೯)
* ನಿಂಬೀಯಾ ಬನಾದ ಮೇಗಳ ಚಂದ್ರಮಾ ಚಂಡಾಡಿದ.(ಜನಪದ ಗೀತೆ)
* ಘಲ್ಲು ಘಲ್ಲೆನುತ ಗೆಜ್ಜೆ(ಜನಪದ ಗೀತೆ)
ಪ್ರಶಸ್ತಿಗಳು

*ಹಂಪಿ ಕನ್ನಡ ವಿಶ್ವವಿದ್ಯಾಲಯದಿಂದ ನಾಡೋಜ ಗೌರವ ಮತ್ತು ಗೌರವ ಡಾಕ್ಟರೇಟ್
*ಕೆಂಪೇಗೌಡ ಪ್ರಶಸ್ತಿ
*೧೯೯೧ – ಕರ್ನಾಟಕ ರಾಜ್ಯೋತ್ಸವ ಪ್ರಶಸ್ತಿ
*೧೯೯೨ - ಸಂಗೀತ ನೃತ್ಯ ಅಕಾಡೆಮಿ ಪ್ರಶಸ್ತಿ
*೨೦೧೭ – ಕರ್ನಾಟಕ ಚಲನಚಿತ್ರ ಅಕಾಡೆಮಿಯಿಂದ ಜಿ. ವಿ. ಅಯ್ಯರ್ ಪ್ರಶಸ್ತಿ
*೨೦೧೯ - ಜೀವಮಾನದ ಸಾಧನೆ ಪ್ರಶಸ್ತಿ
*೨೦೨೧ - ಕೆ. ಮೋಹನ್‌ದೇವ್ ಆಳ್ವ ಮತ್ತು ಡಾ. ಎಂ.ಕೆ. ಕನ್ನಡ ಸಾಹಿತ್ಯ ಪರಿಷತ್ತಿನ ಶೈಲಜಾ ಆಳ್ವ ದತ್ತಿ ಪ್ರಶಸ್ತಿ.
ಉಲ್ಲೇಖಗಳು
ಬಾಹ್ಯ ಕೊಂಡಿಗಳು

*

ವರ್ಗ:ಕನ್ನಡ ಚಿತ್ರ ಸಂಗೀತ
ವರ್ಗ: ಹಿನ್ನೆಲೆ ಗಾಯಕಿಯರು
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಮುಂಗಾರು ಮಳೆ

ಮುಂಗಾರು ಮಳೆ ೨೦೦೬ರಲ್ಲಿ ಬಿಡುಗಡೆಯಾದ ಕನ್ನಡ ಚಿತ್ರ. ಯೋಗರಾಜ್ ಭಟ್ ನಿರ್ದೇಶನದ ಚಿತ್ರದಲ್ಲಿ ಗಣೇಶ್, ಸಂಜನಾ ಗಾಂಧಿ ಮತ್ತು ಅನಂತ್ ನಾಗ್ ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಬಿಡುಗಡೆಯಾದ ೫೦೦ ದಿನಗಳ ನಂತರ ಗಲ್ಲಾಪೆಟ್ಟಿಗೆಯಲ್ಲಿ ೧೨೫ ಕೋಟಿ ಗಳಿಕೆ ಚಿತ್ರವು ಎಲ್ಲಾ ಅಪೇಕ್ಷೆಗಳನ್ನೂ ಮೀರಿ ಯಶಸ್ಸುಗಳಿಸಿದ್ದಕ್ಕೆ ಸಾಕ್ಷಿ. ಮುಂಗಾರು ಮಳೆ ಚಿತ್ರವು ರಾಜ್ಯದ ಹಲವೆಡೆ ಯಶಸ್ವಿ ಪ್ರದರ್ಶನಗೊಂಡು ದಾಖಲೆ ನಿರ್ಮಿಸಿದ್ದಲ್ಲದೇ ಶತದಿನೋತ್ಸವವನ್ನು ದಾಟಿ ರಜತ ಮಹೋತ್ಸವವನ್ನು ಆಚರಿಸಿಕೊಂಡಿದೆ. ಬೆಂಗಳೂರಿನ ಪಿವಿಆರ್ ಸಿನೆಮಾಸ್ ಚಿತ್ರಮಂದಿರದಲ್ಲಿ ಸತತವಾಗಿ ಒಂದು ವರ್ಷ ಪ್ರದರ್ಶಿಸಲ್ಪಟ್ಟಿದ್ದು ಭಾರತದಲ್ಲಿ ಒಂದು ದಾಖಲೆ.

ಚಿತ್ರವನ್ನು ತೆಲುಗಿನಲ್ಲಿ ವಾನ, ಬೆಂಗಾಲಿಯಲ್ಲಿ ಪ್ರೇಮೆರ್ ಕಹಿನಿ, ಒಡಿಯಾನಲ್ಲಿ ರೋಮಿಯೋ- ದ ಲವರ್ ಬಾಯ್ ಮತ್ತು ಮರಾಠಿಯಲ್ಲಿ ಪ್ರೇಮಾಯ ನಮಃ ಎಂದು ರಿಮೇಕ್ ಮಾಡಲಾಯಿತು.
ನಿರ್ಮಾಣ ಹಿನ್ನೆಲೆ ಮತ್ತು ಬೆಳವಣಿಗೆಗಳು

ನಿರ್ದೇಶಕ ಯೋಗರಾಜ್ ಭಟ್ ಅವರು ಮಯೂರ್, ರಾಧಿಕಾ ನಟಿಸಿದ ಮಣಿ ಮತ್ತು ಸುದೀಪ್, ರಮ್ಯಾ ನಟಿಸಿದ ರಂಗ (ಎಸ್.ಎಸ್.ಎಲ್.ಸಿ) ಚಿತ್ರಗಳನ್ನ ನಿರ್ದೇಶಿಸಿದ್ದರು. ಎರಡೂ ಚಿತ್ರಗಳು ಹೆಚ್ಚಿನ ಯಶಸ್ಸು ಕಾಣಲಿಲ್ಲ. ನಂತರ ಯುವ ಲೇಖಕ ಪ್ರೀತಂ ಗುಬ್ಬಿ ಜೊತೆಗೂಡಿ ಮುಂಗಾರು ಮಳೆ ಚಿತ್ರದ ಕಥೆ ಬರೆದರು. ಯೋಗರಾಜ್ ಭಟ್ ಅವರು ಚಿತ್ರದ ಕಥೆಯನ್ನು ಪುನೀತ್ ರಾಜ್‌ಕುಮಾರ್ ಅವರಿಗಾಗಿ ನಿರೂಪಿಸಿದ್ದರು. ಆದರೆ ಪುನೀತ್ ಚಿತ್ರದಲ್ಲಿ ನಟಿಸಲು ನಿರಾಕರಿಸಿದ್ದರು. "ಕಾಮಿಡಿ ಟೈಮ್" ಗಣೇಶ್ ಅವರು ಮುಂಗಾರು ಮಳೆ ಚಿತ್ರದ ಕಥೆ ನಿರ್ಮಾಣದ ಹಂತದಲ್ಲೇ ಯೋಗರಾಜ್ ಅವರೊಡನೆ ಕೆಲಸ ಮಾಡಿದ್ದರಿಂದ ಚಿತ್ರದಲ್ಲಿ ನಟಿಸುವ ಬಯಕೆ ತೋಡಿಕೊಂಡರು. ಯೋಗರಾಜ್ ಅವರನ್ನು ನಿರ್ಮಾಪಕ ಈ. ಕೃಷ್ಣಪ್ಪ ಅವರಿಗೆ ಭೇಟಿ ಮಾಡಿಸಿದ್ದೂ ಗಣೇಶ್ ಅವರೇ. ಕೃಷ್ಣಪ್ಪ ಮತ್ತು ಗಣೇಶ್ ಒಂದೆ ಊರಿನವರಾದ್ದರಿಂದ (ನೆಲಮಂಗಲದ ಅಡಕಮಾರನಹಳ್ಳಿ), ಕೃಷ್ಣಪ್ಪನವರು ಚಿತ್ರದ ಕಥೆ ಕೇಳಿ, ಮೆಚ್ಚಿಕೊಂಡು, ಚಿತ್ರ ನಿರ್ಮಿಸಲು ಒಪ್ಪಿದರು. ಕನ್ನಡದ ಯಾವುದೇ ಹೆಸರಾಂತ ನಟಿ ಸಿಗದ ಕಾರಣ, ಯೋಗರಾಜ್ ಅವರು ಉತ್ತರ ಭಾರತದ ಸಂಜನಾ ಗಾಂಧಿ ಅವರನ್ನು ನಾಯಕಿ ಪಾತ್ರಕ್ಕೆ ಆಯ್ಕೆ ಮಾಡಿದರು. ಇದು ೨೦೧೫ರವರೆಗೆ ಯೋಗರಾಜ್ ರ ಅತಿ ಯಶಸ್ವಿ ಚಿತ್ರ.
ತಾರಾಗಣ

* "ಗೋಲ್ಡನ್ ಸ್ಟಾರ್" ಗಣೇಶ್ - ಪ್ರೀತಂ ಪಾತ್ರದಲ್ಲಿ
* "ಗೋಲ್ಡನ್ ಕ್ವೀನ್" ಸಂಜನಾ ಗಾಂಧಿ - ನಂದಿನಿ ಪಾತ್ರದಲ್ಲಿ
* ಅನಂತ್ ನಾಗ್ - ಕರ್ನಲ್ ಸುಬ್ಬಯ್ಯ ಪಾತ್ರದಲ್ಲಿ
* ಸುಧಾ ಬೆಳವಾಡಿ - ಕಮಲಾ ಪಾತ್ರದಲ್ಲಿ
* ಪದ್ಮಜಾ ರಾವ್ - ಬಬ್ಲೀ ಬಬೀತ ಪಾತ್ರದಲ್ಲಿ
* ದಿಗಂತ್ - ಗೌತಮ್ ಪಾತ್ರದಲ್ಲಿ
* ನೀನಾಸಂ ಅಶ್ವತ್ಥ್ - ಜಾಲಿ ಪಾತ್ರದಲ್ಲಿ
* ಜೈಜಗದೀಶ್ - ಜಯಂತ್ ರಾವ್ ಪಾತ್ರದಲ್ಲಿ.
ಹಾಡುಗಳು
ಉಲ್ಲೇಖಗಳು

ವರ್ಗ:ರಜತಮಹೋತ್ಸವದ ಕನ್ನಡ ಚಿತ್ರಗಳು
ವರ್ಗ: ಕನ್ನಡ ಸಿನೆಮಾ
ಕಸಾಯಿಖಾನೆ

ಮಾಂಸದ ಪರೀಕ್ಷೆ]]
ಕಸಾಯಿಖಾನೆ ಆಹಾರಕ್ಕಾಗಿ ಸಾಕಿದ ಪ್ರಾಣಿಗಳನ್ನು ಕೊಂದು, ಅವುಗಳ ಮಾಂಸವನ್ನು ಪರಿಷ್ಕರಿಸಲು ಇರುವ ಸೌಲಭ್ಯವಾಗಿದೆ. ಸಾಮಾನ್ಯವಾಗಿ ದನ, ಆಡು (ಮೇಕೆ), ಕುರಿ, ಕೋಳಿ ಮತ್ತು ಹಂದಿಗಳ ಮಾಂಸವನ್ನು ಆಹಾರವಾಗಿ ಬಳಸುತ್ತಾರೆ. ಇವುಗಳನ್ನು ಕೊಂದು ಇವುಗಳ ಮಾಂಸವನ್ನು ಪರಿಷ್ಕರಿಸಲು ಕಸಾಯಿಖಾನೆಯಲ್ಲಿ ಸೌಲಭ್ಯವಿರುತ್ತದೆ.

ಹಿಂದಿನಕಾಲದಲ್ಲಿ ಕಸಾಯಿ ಪ್ರಕ್ರಿಯೆ ಸಾರ್ವಜನಿಕವಾಗಿ ಎಲ್ಲರಿಗೂ ಕಾಣುವಂತೆ ನಡೆಯುತ್ತಿದ್ದು, ದುರ್ನಾತ ಹೆಚ್ಚಾಗಿ, ಜನರು ವಾಸಿಸಲು ಇರಬೇಕಾದ ಉತ್ತಮ ಪರಿಸರವನ್ನು ಹಾಳು ಮಾಡುತ್ತಿತ್ತು. ನಂತರದ ದಿನಗಳಲ್ಲಿ ಪಟ್ಟಣ ಮತ್ತು ನಗರಗಳು ಹೆಚ್ಚಾಗಿ, ಅಲ್ಲಿ ಮಾಂಸದ ಬೇಡಿಕೆ ಹೆಚ್ಚಾದ್ದರಿಂದ ಹಾಗೂ ಸಾರ್ವಜನಿಕವಾಗಿ ಕಸಾಯಿ ಪ್ರಕ್ರಿಯೆ ಮಾಡಲು ಸಾಧ್ಯವಾಗದೇ ಇದ್ದರಿಂದ ಕಸಾಯಿಖಾನೆಯ ಸಂಪ್ರದಾಯ ಬೆಳೆದುಬಂತು. ಬೇರೆ ಬೇರೆ ದೇಶಗಳಲ್ಲಿ ಪ್ರಾಣಿಗಳನ್ನು ಕೊಲ್ಲುವ ಮತ್ತು ಮಾಂಸವನ್ನು ಪರಿಷ್ಕರಿಸುವ ಕ್ರಮ ಆಯಾ ಪ್ರದೇಶದ ಅವಶ್ಯಕತೆಗೆ ಅನುಗುಣವಾಗಿ ಭಿನ್ನವಾಗಿ ಇರುತ್ತದಾದರೂ, ಆಧುನಿಕತೆಗೆ ತಕ್ಕಂತೆ ಕಸಾಯಿಖಾನೆಯ ಸಂಪ್ರದಾಯಗಳು ಬದಲಾಗುತ್ತಿದೆ.

ಪ್ರಸ್ತುತ ಭಾರತದಲ್ಲಿ ಅದರಲ್ಲೂ ಕರ್ನಾಟಕದಲ್ಲಿ ಕಸಾಯಿಖಾನೆಗಳ ವಿನ್ಯಾಸ ಹಾಗೂ ಕಾರ್ಯಶೈಲಿಯಲ್ಲಿ ಸಾಕಷ್ಟು ಬದಲಾಗಬೇಕಿದೆ. ಒಂದೆಡೆ ಪ್ರಾಣಿ ದಯಾ ಸಂಘಟನೆಗಳು ಹಾಗೂ ಮಾಂಸಾಹಾರ ತ್ಯಜಿಸಿದ/ನಿಷೇಧಿಸಿದ ಧರ್ಮಗಳು ಮಾಂಸಹಾರವನ್ನು ಸಂಪೂರ್ಣ ನಿಷೇಧಿಸುವ ನಿಲುವನ್ನು ಪ್ರಕಟಿಸಿ ಹೋರಾಡುತ್ತಿದ್ದರೆ, ಇನ್ನೊಂದೆಡೆ ಪರಿಸರ ಪ್ರಿಯರು ಮತ್ತು ಪರಿಸರ ಸಂಘಟನೆಗಳು, ಕಸಾಯಿಖಾನೆಯಿಂದ ಪರಿಸರದ ಮೇಲಾಗುತ್ತಿರುವ ಪರಿಣಾಮಗಳ ಕುರಿತು ವಿಷಾದ ವ್ಯಕ್ತ ಪಡಿಸುತ್ತಿದ್ದರೆ ಮತ್ತೊಂದೆಡೆ ಮಾಲಿನ್ಯ ನಿಯಂತ್ರಣ ಮಂಡಳಿಗಳು, ಪರಿಸರದ ಕಾನೂನುಗಳನ್ನು ಈ ಕಸಾಯಿಖಾನೆಗಳು ಪಾಲಿಸದಿರುವ ಕುರಿತು ಸ್ಥಳೀಯ ನಗರಪಾಲಿಕೆಗಳ ಮೇಲೆ ನೋಟೀಸ್ ನೀಡುವ ಪ್ರಕ್ರಿಯೆ ನಡೆಯುತ್ತಿದೆ.

ಕಸಾಯಿಖಾನೆಯ ಕುರಿತು ಇಷ್ಟೆಲ್ಲಾ ಚರ್ಚೆಗಳು, ಹೋರಾಟಗಳು ನಡೆದಿರುವಾಗ, ನಮ್ಮಲ್ಲಿ ಕಸಾಯಿಖಾನೆಗಳಲ್ಲಿ ವೈಜ್ಞಾನಿಕ ಬದಲಾವಣೆ ಆಗದಿರುವುದು ದುರಾದೃಷ್ಟಕರ. ಈ ನಿಟ್ಟಿನಲ್ಲಿ ಕರ್ನಾಟಕ ಸರ್ಕಾರ ಪ್ರತಿ ಸ್ಥಳೀಯ ಪಾಲಿಕೆಗಳಿಗೆ ಪರಿಸರದ ಅಧಿಕಾರಿಗಳನ್ನು ನಿಯಮಿಸಿದ್ದು ಇವರಲ್ಲಿ ಕೆಲವರಷ್ಟೇ ಈ ನಿಟ್ಟಿನಲ್ಲಿ ಪ್ರಯತ್ನ ನಡೆಸುತ್ತಿರುವುದು ವಿಷಾದಕರ. ಈ ಎಲ್ಲಾ ಹಿನ್ನಡೆಗೆ ಪರಿಸರದ ಅಧಿಕಾರಿಗಳನ್ನು ದೂಷಿಸುವುದೂ ಸಹ ಸಲ್ಲ. ಅವರಿಗೂ ಮಾಹಿತಿಯ ಕೊರತೆಯಿದ್ದು ಹಿರಿಯ ಅಧಿಕಾರಿಗಳ ಬೆಂಬಲ ಹಾಗೂ ಪ್ರೋತ್ಸಾಹ ಇಲ್ಲದಿರುವುದು ಸಹ ಒಂದು ಕಾರಣವಾಗಿದೆ.
ಕಸಾಯಿಖಾನೆಯ ಪ್ರಕ್ರಿಯೆ

* ಪ್ರಾಣಿಗಳನ್ನು ಸಾಕುವೆಡೆಯಿಂದ ಕಸಾಯಿಖಾನೆಗೆ ವಾಹನಗಳಲ್ಲಿ ಸಾಗಾಟ ಮಾಡುವುದು.
* ಕೊಲ್ಲುವ ಮುನ್ನ ಪ್ರಾಣಿಗಳ ಸ್ಥಿತಿಗತಿಯ ಪರೀಕ್ಷಣೆ.
* ಕೊಲ್ಲಲ್ಪಡುವ ಪ್ರಾಣಿಗಳ ಪ್ರಜ್ಞೆ ತಪ್ಪಿಸುವುದು.
* ಪ್ರಾಣಿಗಳಿಗೆ ಹೆಚ್ಚು ನೋವಾಗದಂತೆ ಅವುಗಳ ಜೀವ ತೆಗೆಯುವುದು.
* ಮಾಂಸವನ್ನು ವಿಭಜಿಸಿ, ಶುಚಿಗೊಳಿಸಿ, ಮಾರಾಟಕ್ಕೆ ಅನುವುಗೊಳಿಸುವುದು.
* ತ್ಯಾಜ್ಯಗೊಂಡ ಮಾಂಸ, ಕೂದಲು, ಸಗಣಿ ಮೊದಲಾದವುಗಳನ್ನು ತ್ಯಾಜ್ಯ ನಿರ್ವಹಣೆಯ ಸಾಧನಗಳ ಮೂಲಕ ಶುದ್ಧೀಕರಿಸುವುದು.

ವರ್ಗ:ಆಹಾರ
ರಾಗೌ

ಡಾ| ರಾಮೇಗೌಡ(ರಾಗೌ) : - ಕನ್ನಡದ ಸಾಹಿತ್ಯದ ಜಾನಪದ ವಿದ್ವಾಂಸರು,ಕವಿ, ನಾಟಕಕಾರರು, ವಿಮರ್ಶಕರು, ಸಂಶೋಧನಕರು. ಅವರ ಸಾಹಿತ್ಯ ಕೃತಿಗಳು ಇಂತಿವೆ:
ಸಾಹಿತ್ಯ
ಕವಿತೆ

* ಯಾತ್ರೆ
* ತೆಪ್ಪ
* ಮೋಡ ಮುಸುಕಿದ ಆಕಾಶ
* ನೆಲದ ಮರೆಯ ನಿಧಾನ
* ಮಾತು ಮೌನಗಳ ನಡುವೆ
* ಆರದಿರಲಿ ಈ ಬೆಳಕು
* ಮಾತು ಮಾರ್ಗ
* ನಿನ್ನೆ ನಾಳೆಗಳ ನಡುವೆ (ಸಮಗ್ರ)
ನಾಟಕ

* ದೊರೆ ದುರ್ಯೋಧನ
ಮಕ್ಕಳ ಸಾಹಿತ್ಯ

* ಕುಮಾರ ರಾಮ
* ಕಂದನ ಕವನಗಳು
* ಆರು ಪ್ರಾಣಿಕಥೆಗಳು
ಸಾಹಿತ್ಯ ವಿಮರ್ಶೆ

* ರಾಘವಾಂಕ
* ಕಾವ್ಯಾನುಶೀಲನ
* ಅವಗಾಹನ
* ಕುವೆಂಪು ಸಾಹಿತ್ಯ ವಿಮರ್ಶನ
* ದುರ್ಗಸಿಂಹ
* ಪ್ರಾಸ್ತಾವಿಕ
* ಸಮಾಕೀರ್ಣ
* ಕೆ.ಎಸ್.ನರಸಿಂಹಸ್ವಾಮಿ
* ಲಕ್ಷೀಶನ ಕಾವ್ಯ ಪ್ರವೇಶ
* ರನ್ನನ ಕಾವ್ಯಾಧ್ಯಯನ
ಸಂಶೋಧನ

* ಕನ್ನಡ ಕಾವ್ಯಗಳಲ್ಲಿ ಐತಿಹಾಸಿಕ
ಮಹಾಪ್ರಬಂಧ

* ವಿಚಾರಗಳು
ಗ್ರಂಥಸಂಪಾದನೆ

* ಸಾಹಸ ಭೀಮವಿಜಯ
* ಅಜಿತತೀರ್ಥಂಕರ ಪುರಾಣಮ್
* ಲಕ್ಷ್ಮೀಶನ ಜೈಮಿನಿ ಭಾರತ
ಜಾನಪದ

* ನಮ್ಮ ಗಾದೆಗಳು
* ಕಿಟ್ಟೆಲ್ ಕೋಶದ ಗಾದೆಗಳು
* ಕರ್ಣಾಟಕದ ಜನಪದ ಕಥೆಗಳು
* ನಮ್ಮ ಒಗಟುಗಳು
* ಜನಪದ ನಂಬಿಕೆಗಳು
* ಕನ್ನಡ ಶಿಶು ಪ್ರಾಸಗಳು
* ಜನಪದ ರಾಮಾಯಣ
* ಜಾನಪದ ಸಂಕೀರ್ಣ
* ಜನಪದ ಸಾಹಿತ್ಯ ರೂಪಗಳು
* ಚಾಮಾಯಿ
* ಜಾನಪದ ಸಂಶೋಧನ
* ಜನಪದ ಆಟಗಳು
ಸಂಪಾದನೆ

* ಬಿ.ಎಮ್.ಶ್ರೀ: ನೂರರ ನೆನಪು
* ಕೈಲಾಸಂ: ಬದುಕು ಬರಹ
* ಮಾಸ್ತಿಯವರು ಮತ್ತು ಚಿಕವೀರರಾಜೇಂದ್ರ
* ವಿನಯೋನ್ನತಿ
* ಕನ್ನಡ ಕವಿಗಳು ಕಂಡ ಮೈಸೂರು
* ಬೇಂದ್ರೆ ಮತ್ತು ಸಾಹಿತ್ಯ ಸಮಾಲೋಚನೆ
ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತ್ಯ
ರಾಗೌ
ಸೊರಬ

ಸೊರಬವು ಶಿವಮೊಗ್ಗ ಜಿಲ್ಲೆಯ ಮಲೆನಾಡಿನ ಸೆರಗಿನಲ್ಲಿರುವ ಒಂದು ತಾಲೂಕು. ದಂಡಾವತಿ ನದಿ ತೀರದಲ್ಲಿರುವ ಇದು ಸಮುದ್ರಮಟ್ಟದಿಂದ ಅಂದಾಜು ೫೮೦ ಮೀಟರ್ ಎತ್ತರದಲ್ಲಿದೆ. ಶಿವಮೊಗ್ಗ ಜಿಲ್ಲಾಕೇಂದ್ರದಿಂದ ೮೫ ಕಿಮೀ ದೂರದಲ್ಲಿದೆ.
ಇತಿವೃತ್ತ

ಸೊರಬದ ಮೂಲ ಹೆಸರು ಸುರಭಿಪುರ, ಇಲ್ಲಿ ಒಂದು ಸುರಭಿ (ಆಕಳು) ರಂಗನಾಥದೇವರಿಗೆ ಹಾಲಿನ ಅಭಿಷೇಕ ಮಾಡುತ್ತಿತ್ತೆಂಬ ಪ್ರತೀತಿ ಇದೆ. ಅಲ್ಲಿ ಈಗಿನ ದೇವಸ್ಥಾನವನ್ನು ಹಳೆಸೊರಬದ ಒಬ್ಬ ಗೌಡರು ಕಟ್ಟಿಸಿದರು ಎಂಬುವುದರ ಬಗ್ಗೆ ದಂಡಾವತಿ ನದಿತೀರದಲ್ಲಿ ಶಿಲಾಶಾಸನವಿದೆ. ಸೊರಬವು ಶ್ರೀಗಂಧದ ಕರಕುಶಲ ಕಲೆಗೆ ಪ್ರಸಿದ್ದವಾಗಿದೆ.
ಭೌಗೋಳಿಕ ಲಕ್ಷಣಗಳು

ಸೊರಾಬಾವು 14.38 ° N 75.1 ° E ನಲ್ಲಿ ಇದೆ. ಇದು ಸಮುದ್ರ ಮಟ್ಟದಿಂದ ಸರಾಸರಿ 580 ಮೀಟರ್ (1902 ಅಡಿ)ಎತ್ತರದಲ್ಲಿದೆ . ಸೊರಾಬ ಪೂರ್ವಕ್ಕೆ ಶಿಕಾರಿಪುರ ತಾಲೂಕು, ದಕ್ಷಿಣಕ್ಕೆ ಸಾಗರ ತಾಲೂಕು, ಪಶ್ಚಿಮಕ್ಕೆ ಸಿದ್ಧಾಪುರ ತಾಲೂಕು, ಪೂರ್ವಕ್ಕೆ ಹಿರೇಕೆರೂರು ತಾಲೂಕುಗಳಿಂದ ಸುತ್ತುವರೆಯಲ್ಪಟಿದೆ.
ಹವಾಮಾನ

ಇಲ್ಲಿನ ಹವಾಮಾನ ಉಷ್ಣವಲಯವಾಗಿದೆ.ಇಲ್ಲಿ ಹವಾಮಾನವನ್ನು ಕೊಪ್ಪನ್-ಗೈಜರ್ ವ್ಯವಸ್ಥೆಯ ಮೂಲಕ ಎವ್ ಎಂದು ವರ್ಗೀಕರಿಸಲಾಗಿದೆ. ಸೊರಬದಲ್ಲಿ ಸರಾಸರಿ ತಾಪಮಾನವು 24.6 °C ಆಗಿದೆ. ಇಲ್ಲಿ ವಾರ್ಷಿಕ ಸರಾಸರಿ 1583 ಮಿಮೀ ಮಳೆ ಸುರಿಯುತ್ತದೆ .
ಜನಸಂಖ್ಯೆ

೨೦೦೧ರ ಜನಗಣತಿಯಂತೆ ಇಲ್ಲಿ೨,೦೦,೮೦೯ ಜನಸಂಖ್ಯೆ ನಮೂದಾಗಿದ್ದು, ಜನಸಂಖ್ಯೆಯ 11% ರಷ್ಟು 6 ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು . ೫೧:೪೯ ಅನುಪಾತದಲ್ಲಿ ಪುರುಷರು ಮತ್ತು ಮಹಿಳೆಯರು ಇರುತ್ತಾರೆ. ಸೊರಬ ಸರಾಸರಿ 78.67% ಸಾಕ್ಷರತಾ ಪ್ರಮಾಣವನ್ನು ಹೊಂದಿದೆ, ಇದು ರಾಷ್ಟ್ರೀಯ ಸರಾಸರಿಕ್ಕಿಂತ ಹೆಚ್ಚಾಗಿದೆ (ಪುರುಷ ಸಾಕ್ಷರತೆ 85.63% ಮತ್ತು ಮಹಿಳೆಯರ ಸಾಕ್ಷರತೆ 71.62%). ಇಲ್ಲಿಯ ಜನರ ಮುಖ್ಯ ಜೀವನಾಧಾರ ಕೃಷಿ. ಸಾಮಾನ್ಯವಾಗಿ ಕೃಷಿಕರೇ ಪ್ರಧಾನವಾಗಿರುವ ಹಳ್ಳಿಗಳೇ ಹೆಚ್ಚು. ಭತ್ತ ಪ್ರಮುಖ ಬೆಳೆ ಇದಲ್ಲದೆ ಅಡಿಕೆ, ಶುಂಠಿ, ಜೋಳ, ಬಾಳೆ ಕೂಡ ಬೆಳೆಯಲಾಗುತ್ತದೆ.
ಶಿಕ್ಷಣ ವ್ಯವಸ್ಥೆ

ಇಲ್ಲಿ ಪ್ರಾಥಮಿಕ ಮತ್ತು ಪ್ರೌಢ ಹಂತದಲ್ಲಿ ಸರ್ಕಾರಿ ಮತ್ತು ಅನೇಕ ಖಾಸಗಿ ಶಾಲೆಗಳಿದ್ದು ಉತ್ತಮ ಶಿಕ್ಷಣ ನೀಡುತ್ತಿವೆ. ಕಾಲೇಜು ಹಂತದಲ್ಲಿ ಒಂದು ಸರ್ಕಾರಿ ಪದವಿ ಪೂರ್ವ ಕಾಲೇಜು, ಒಂದು ತಾಂತ್ರಿಕ ವಿದ್ಯಾಲಯ(ಪಾಲಿಟೆಕ್ನಿಕ್), ಮತ್ತು ಸರ್ಕಾರಿ ಪದವಿ ಕಾಲೇಜು ಕೂಡ ಇದೆ.
ಸೊರಬ ತಾಲೂಕಿನಲ್ಲಿನ ಪ್ರೇಕ್ಷಣೀಯ ಸ್ಥಳಗಳು

# ಗುಡವಿ ಪಕ್ಷಿಧಾಮ
# ಚಂದ್ರಗುತ್ತಿ
# ಕುಬೆತೂರು
ಇತರ ಹತ್ತಿರದ ಪ್ರೇಕ್ಷಣೀಯ ಸ್ಥಳಗಳು

# ಕೆಳದಿ,
# ಇಕ್ಕೇರಿ,
# ಜೋಗ ಜಲಪಾತ,
# ಬನವಾಸಿ
# ಸಿರ್ಸಿ
ಸೊರಬ ತಾಲೂಕಿನ ಹಳ್ಳಿಗಳು

# ಗುಡವಿ
# ನಡಹಳ್ಳಿ
# ಹೊಸಬಾಳೆ
# ಚೀಲನೂರು
# ಶಿಗ್ಗಾ
# ಕಾನ್ ಬೈಲ್
# ಜಡೆ
# ಹಾಲಗಳಲೆ
# ಚಂದ್ರಗುತ್ತಿ
# ಹೊಳೆ ಜೋಳದಗುಡ್ಡೆ
#ದ್ವಾರಹಳ್ಳಿ
#ದುಗ್ಲಿ
#ದುಗ್ಲಿ ಹೊಸೂರು
ಉಲ್ಲೇಖಗಳು


ವರ್ಗ:ಸೊರಬ ತಾಲೂಕು
ವರ್ಗ:ಶಿವಮೊಗ್ಗ ಜಿಲ್ಲೆ
ವರ್ಗ:ಶಿವಮೊಗ್ಗ ಜಿಲ್ಲೆಯ ತಾಲೂಕುಗಳು
ಚಂದ್ರಗುತ್ತಿ

ಚಂದ್ರಗುತ್ತಿಯು ರೇಣುಕಾಂಬಾ ದೇವಾಲಯ ಮತ್ತು ಬೆಟ್ಟದಮೇಲಿರುವ ಪುರಾತನವಾದ ಕೋಟೆಗೆ ಪ್ರಸಿದ್ದವಾಗಿದೆ. ಇಲ್ಲಿ ಪುರಾಣ ಪ್ರಸಿದ್ಧವಾದ ಪರುಶುರಾಮನ ತಾಯಿಯಾದ ರೇಣುಕಾಂಬೆ ದೇವಾಲಯವಿದೆ. ಎದುರಿಗೆ ಪರಶುರಾಮ ಮತ್ತು ಏಳು ಹೆಡೆ ನಾಗೇಂದ್ರನ ದೇವಾಲಯವು ಇದೆ. ಇಲ್ಲಿ ಎತ್ತರವಾದ ಗುಡ್ಡವಿರುವುದರಿಂದ ಕದಂಬರ ಕಾಲದಲ್ಲಿ ಕೋಟೆ ನಿರ್ಮಾಣಮಾಡಿ ಯುದ್ಧಕಾಲದಲ್ಲಿ ಬಳಸುತ್ತಿದ್ದರು. ಇಲ್ಲಿಂದ ಬನವಾಸಿಗೆ ಸುರಂಗಮಾರ್ಗವಿತ್ತೆಂಬ ಪ್ರತೀತಿ ಇದೆ.

ದೇವಾಲಯದ ಬೆಟ್ಟ ಎತ್ತರವಾಗಿದ್ದು ಚಾರಣಪ್ರಿಯರೂ ಕೂಡ ಭೇಟಿ ನೀಡಬಹುದಾದ ಸ್ಥಳ. ಬೆಟ್ಟ ಹತ್ತಲು ಕಾಲು ದಾರಿಯಿದ್ದು ದುರ್ಗಮವಾಗಿರುವುದರಿಂದ ಉತ್ತಮ ಚಾರಣದ ಅನುಭವ ನೀಡುತ್ತದೆ. ಬೆಟ್ಟದ ಮೇಲೆ ಬಂಡೆಗಳಿಂದಾದ ಹೆಜ್ಜೆಯ ಆಕಾರದ ಕೊಳವೊಂದಿದ್ದು ಇದು ಭೀಮನ ಹೆಜ್ಜೆಯಿಂದಾಗಿದ್ದೆಂಬ ಪ್ರತೀತಿಯಿದೆ. ಇಲ್ಲಿಯೇ ಮದ್ದು ಗುಂಡುಗಳನ್ನು ಶೇಖರಿಸಿಡಲು ಬಳಸುತ್ತಿದ್ದ ಮನೆಯೂ ಕೂಡ ಇದೆ. ಇದಲ್ಲದೆ ಹತ್ತುವಾಗ ದಾರಿಯಲ್ಲಿ ಕೋಟೆಗಳು, ಯುದ್ದದಲ್ಲಿ ಬಳಸುತ್ತಿದ್ದ ಫಿರಂಗಿಗಳನ್ನೂ ನೋಡಬಹುದು.

ಇಲ್ಲಿ ಅಮವಾಸ್ಯೆ ಮತ್ತು ನವರಾತ್ರಿಗಳಲ್ಲಿ ಹೆಚ್ಚಾಗಿ ಜನಜಂಗುಳಿ ಕಂಡುಬರುತ್ತದೆ. ಸಾಮಾನ್ಯವಾಗಿ ಉತ್ತರ ಕರ್ನಾಟಕದಿಂದ ಬರುವ ಭಕ್ತಾದಿಗಳು ಅಧಿಕ.

ವರ್ಗ:ಸೊರಬ ತಾಲೂಕು
ವರ್ಗ:ಶಿವಮೊಗ್ಗ ಜಿಲ್ಲೆ
ವರ್ಗ:ಸೊರಬ ತಾಲೂಕಿನ ಪ್ರವಾಸಿ ತಾಣಗಳು
ಅಂತರಜಾಲ ಸೇವಾ ಸಂಸ್ಥೆಗಳು

ಜನಸಾಮಾನ್ಯರಿಗೆ ಮತ್ತು ಉದ್ಯಮ/ವ್ಯವಹಾರ ಬಳಕೆಗೆ ಸೂಕ್ತವಾದ ವಿವಿಧ ಅಂರ್ತಜಾಲ ಸೇವೆಗಳನ್ನು ನೀಡುವುದು, ಅಂತರಜಾಲ ಸೇವಾ ಸಂಸ್ಥೆಗಳ ಪ್ರಮುಖ ಉದ್ದೇಶವಾಗಿದೆ.
ಭಾರತ ಸರ್ಕಾರವು ೧೯೯೬-೯೮ರಲ್ಲಿ ಭಾರತದಲ್ಲಿ ಖಾಸಗಿ ಸಂಸ್ಥೆಗಳು ಇ-ಅಂಚೆ ಸೇವೆಯನ್ನು ನೀಡಲು ಅನುಮತಿ ನೀಡಿತು. ಹೀಗೆ ಅನುಮತಿ ಪಡೆದ ಮೊದಲ ಸಂಸ್ಥೆಗಳಲ್ಲಿ ಬೆಂಗಳೂರಿನ ಮಣಿಪಾಲ್ ಕಂಟ್ರೋಲ್ ಡಾಟಾ ಸಂಸ್ಥೆಯಿರುವುದು ಕರ್ನಾಟಕಕ್ಕೆ ಹೆಮ್ಮೆಯ ವಿಷಯವಾಗಿದೆ.
ನಂತರದ ದಿನಗಳಲ್ಲಿ ಆಸಕ್ತ ಖಾಸಗಿ ಸಂಸ್ಥೆಗಳು ಅಂತರಜಾಲ ಸೇವೆಗಳನ್ನು ನೀಡುವ ಅನುಮತಿ ನೀಡಲಾಯಿತು. ದೇಶಾದಂತ್ಯ ಅಂತರಜಾಲ ಸೇವೆಗಳನ್ನು ನೀಡುವ ಅನುಮತಿ ಪಡೆದಿರುವ ಖಾಸಗಿ ಸಂಸ್ಥೆಗಳನ್ನು "A" ದರ್ಜೆಯ ಅಂರ್ತಜಾಲ ಸೇವಾ ಸಂಸ್ಥೆಯಂದು ಕರೆಯಲಾಗುತ್ತದೆ. ರಾಜ್ಯ ಅಥವಾ ವಲಯ ಮಟ್ಟದಲ್ಲಿ ಅಂರ್ತಜಾಲ ಸೇವೆ ನೀಡುವ ಖಾಸಗಿ ಸಂಸ್ಥೆಗಳನ್ನು "B" ದರ್ಜೆಯ ಅಂರ್ತಜಾಲ ಸೇವಾ ಸಂಸ್ಥಯಂದು ಕರೆಯಲಾಗುತ್ತದೆ. ಕೆಲವು ನಗರಗಳಿಗೆ ಸೀಮಿತವಾದ ಅಂರ್ತಜಾಲ ಸೇವೆ ನೀಡುವ ಸಂಸ್ಥಗಳನ್ನು "C" ದರ್ಜೆಯ ಅಂರ್ತಜಾಲ ಸೇವಾ ಸಂಸ್ಥಯಂದು ಕರೆಯಲಾಗುತ್ತದೆ.


ಸೇವಾ ಸಂಸ್ಥೆಗಳು
ಧನರಾಜ್ ಪಿಳ್ಳೈ

ಭಾರತದ ಖ್ಯಾತ ಹಾಕಿ ಆಟಗಾರ ಧನರಾಜ್ ಪಿಳ್ಳೈ. ಮಹಾರಾಷ್ಟ್ರದ ಕಿರ್ಕೆಯಲ್ಲಿ ೧೯೬೮,ಜುಲೈ ೧೬ರಂದು ಜನಿಸಿದರು.ಎಂಬತ್ತರ ದಶಕದ ಮಧ್ಯಭಾಗದಲ್ಲಿ ಮುಂಬಯಿಗೆ ಹೋಗಿ ನೆಲೆಸಿದರು.ನಂತರದಲ್ಲಿ ತಮ್ಮ ಸೋದರ ರಮೇಶ್ ಜೊತೆಗೂಡಿ ಆರ್‍ಸಿಎಫ್ ಲೀಗ್ ಪಂದ್ಯಗಳನ್ನು ಆಡುವುದರೊಂದಿಗೆ ಹಾಕಿ ಕ್ಷೇತ್ರಕ್ಕೆ ಪದಾರ್ಪಣ ಮಾಡಿದರು.ಡಿಸೆಂಬರ್,೧೯೮೯ರಿಂದ ಆಗಸ್ಟ್,೨೦೦೪ರವರೆಗಿನ ಅವಧಿಯಲ್ಲಿ ಸುಮಾರು ೩೩೯ ಅಂತರ್ರಾಷ್ಟ್ರ್ರೀಯ ಪಂದ್ಯಗಳನ್ನು ಆಡಿದ್ದಾರೆ.ಬ್ಯಾಂಕಾಕ್‌ನಲ್ಲಿ ನಡೆದ ಏಷ್ಯನ್ ಗೇಮ್ಸ್‌ನಲ್ಲಿ ಅತ್ಯಂತ ಹೆಚ್ಚು ಗೋಲುಗಳನ್ನು ಗಳಿಸಿದ ಸಾಧನೆ ಇವರದು.ಒಲಂಪಿಕ್ಸ್‌ನಲ್ಲಿ ನಾಲ್ಕು ಬಾರಿ ಭಾಗವಹಿಸಿದ್ದಾರೆ.
ಅಂತರರಾಷ್ಟ್ರೀಯ ವೃತ್ತಿಜೀವನ

ಧನರಾಜ್ ಪಿಳ್ಳೆ ಅವರ ವೃತ್ತಿಜೀವನ ಡಿಸೆಂಬರ್ ೧೯೮೯ ರಿಂದ ಆಗಸ್ಟ್ ೨೦೦೪ ರವರೆಗೆ ೩೩೯ ಅಂತರರಾಷ್ಟ್ರೀಯ ಪಂದ್ಯಗಳನ್ನು ಆಡಿದೆ. ಭಾರತೀಯ ಹಾಕಿ ಫೆಡರೇಶನ್ ಗಳಿಸಿದ ಗೋಲುಗಳ ಅಧಿಕೃತ ಅಂಕಿಅಂಶಗಳನ್ನು ಇಟ್ಟುಕೊಂಡಿಲ್ಲ. ಧನರಾಜ್ ಗಳಿಸಿದ ಅಂತರರಾಷ್ಟ್ರೀಯ ಗೋಲುಗಳ ಸಂಖ್ಯೆಯ ಬಗ್ಗೆ ಯಾವುದೇ ವಿಶ್ವಾಸಾರ್ಹ ಮಾಹಿತಿ ಇಲ್ಲ. ಅವರು ಮತ್ತು ವಿಶ್ವದ ಪ್ರಮುಖ ಸಂಖ್ಯಾಶಾಸ್ತ್ರಜ್ಞರ ಪ್ರಕಾರ ಅವರು ತಮ್ಮ ವೃತ್ತಿಜೀವನದಲ್ಲಿ ಸುಮಾರು ೧೭೦ ಗೋಲುಗಳನ್ನು ಗಳಿಸಿದರು. ನಾಲ್ಕು ಒಲಿಂಪಿಕ್ಸ್ ನಾಲ್ಕು ವಿಶ್ವಕಪ್ ನಾಲ್ಕು ಚಾಂಪಿಯನ್ಸ್ ಟ್ರೋಫಿಗಳಲ್ಲಿ ಆಡಿದ ಏಕೈಕ ಆಟಗಾರ ಅವರು. ಮತ್ತು ನಾಲ್ಕು ಏಷ್ಯನ್ ಗೇಮ್ಸ್. ಅವರ ನಾಯಕತ್ವದಲ್ಲಿ ಭಾರತ ಏಷ್ಯನ್ ಗೇಮ್ಸ್ (೧೯೯೮) ಮತ್ತು ಏಷ್ಯಾ ಕಪ್ (೨೦೦೩) ಗೆದ್ದಿತು. ಬ್ಯಾಂಕಾಕ್ ಏಷ್ಯನ್ ಕ್ರೀಡಾಕೂಟದಲ್ಲಿ ಅತಿ ಹೆಚ್ಚು ಗೋಲು ಗಳಿಸಿದ ಆಟಗಾರ ಮತ್ತು ೧೯೯೪ ರ ಸಿಡ್ನಿಯಲ್ಲಿ ನಡೆದ ವಿಶ್ವಕಪ್‌ನಲ್ಲಿ ವಿಶ್ವ ಹನ್ನೊಂದು ತಂಡದಲ್ಲಿ ಸ್ಥಾನ ಪಡೆದ ಏಕೈಕ ಭಾರತೀಯ ಆಟಗಾರ.
ಕ್ಲಬ್ ಹಾಕಿ

ಇಂಡಿಯನ್ ಜಿಮ್‌ಖಾನಾ (ಲಂಡನ್), ಎಚ್‌ಸಿ ಲಿಯಾನ್ (ಫ್ರಾನ್ಸ್), ಬಿಎಸ್‌ಎನ್ ಎಚ್‌ಸಿ ಮತ್ತು ಟೆಲಿಕಾಮ್ ಮಲೇಷ್ಯಾ ಎಚ್‌ಸಿ (ಮಲೇಷ್ಯಾ), ಅಬಹಾನಿ ಲಿಮಿಟೆಡ್, ಹೆಚ್ಟಿಸಿ ಸ್ಟಟ್‌ಗಾರ್ಟ್ ಕಿಕ್ಕರ್ಸ್ (ಜರ್ಮನಿ) ಮತ್ತು ಖಲ್ಸಾ ಸ್ಪೋರ್ಟ್ಸ್ ಕ್ಲಬ್ (ಹಾಂಗ್ ಕಾಂಗ್) ಗಳಲ್ಲೂ ಅವರು ಆಡಿದ್ದಾರೆ. ತಮ್ಮ ವೃತ್ತಿಜೀವನದ ಅಂತ್ಯದ ವೇಳೆಗೆ, ಧನರಾಜ್ ಪ್ರೀಮಿಯರ್ ಹಾಕಿ ಲೀಗ್‌ನಲ್ಲಿ ಮರಾಠಾ ವಾರಿಯರ್ಸ್ ಪರ ಎರಡು ಸೀಸನ್ ನಲ್ಲಿ ಆಡಿದ್ದರು.
ಪ್ರಶಸ್ತಿಗಳು

೧೯೯೯-೨೦೦೦: ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ.

೨೦೦೦ - ಪದ್ಮಶ್ರೀ ಪ್ರಶಸ್ತಿ.

೨೦೦೨ರಲ್ಲಿ ನಡೆದ ಏಷ್ಯಾ ಕಪ್ ಹಾಕಿಯಲ್ಲಿ ಚಿನ್ನ ಗೆದ್ದ ತಂಡದ ನಾಯಕ.

೨೦೦೨ರ ಚಾಂಪಿಯನ್ಸ್ ಟ್ರೋಫಿ ಯಲ್ಲಿ ಸರಣಿ ಶ್ರೇಷ್ಠ ಪ್ರಶಸ್ತಿ.

ಅವರು ಭಾರತದ ಅತ್ಯುನ್ನತ ಕ್ರೀಡಾ ಗೌರವ, ೧೯೯೯-೨೦೦೦ನೇ ಸಾಲಿನ ರಾಜೀವ್ ಗಾಂಧಿ ಖೇಲ್ ರತ್ನ ಪ್ರಶಸ್ತಿ ಪುರಸ್ಕೃತರಾಗಿದ್ದಾರೆ. ಅವರಿಗೆ ೨೦೦೧ ರಲ್ಲಿ ನಾಗರಿಕ ಪ್ರಶಸ್ತಿಯಾದ ಪದ್ಮಶ್ರೀ ನೀಡಲಾಯಿತು. ಅವರು ೧೯೯೮ ರ ಏಷ್ಯನ್ ಗೇಮ್ಸ್ ಮತ್ತು ೨೦೦೩ ಏಷ್ಯಾ ಕಪ್ ವಿಜೇತ ಹಾಕಿ ತಂಡದ ನಾಯಕರಾಗಿದ್ದರು. ಜರ್ಮನಿಯ ಕಲೋನ್‌ನಲ್ಲಿ ನಡೆದ ೨೦೦೨ ರ ಚಾಂಪಿಯನ್ಸ್ ಟ್ರೋಫಿಯಲ್ಲಿ ಅವರಿಗೆ ಟೂರ್ನಮೆಂಟ್ ಪ್ರಶಸ್ತಿ ನೀಡಲಾಯಿತು. ೨೦೧೭ ರಲ್ಲಿ ಪೂರ್ವ ಬಂಗಾಳ ಕ್ಲಬ್ ಪಿಳ್ಳೆಯನ್ನು ಭಾರತ್ ಗೌರವ್ ಅವರೊಂದಿಗೆ ಪ್ರದಾನ ಮಾಡಿತು.

ಪಿಲ್ಲೆ ಪ್ರಸ್ತುತ ಮುಂಬೈಯಲ್ಲಿ ಹಾಕಿ ಅಕಾಡೆಮಿ ಪ್ರಾರಂಭಿಸಲು ಪ್ರಯತ್ನಿಸುತ್ತಿದ್ದಾರೆ. ತನ್ನ ಅಕಾಡೆಮಿಗೆ ಹಣ ಸಂಗ್ರಹಿಸಲು ಅವರು ಮುಂಬಯಿಯಲ್ಲಿ ಖಾಲಿ ಪ್ಲಾಸ್ಟಿಕ್ ಪ್ರಿಂಟರ್ ಕಾರ್ಟ್ರಿಜ್ಗಳನ್ನು ಸಂಗ್ರಹಿಸಲು ಮತ್ತು ಅವುಗಳನ್ನು ಯುರೋಪಿಯನ್ ಮರುಬಳಕೆ ಸಂಸ್ಥೆಗೆ ಮಾರಾಟ ಮಾಡಲು ಚಾಲನೆ ನೀಡುತ್ತಿದ್ದಾರೆ.
ರಾಜಕೀಯ

ಅವರು ಫೆಬ್ರವರಿ ೨೦೧೪ ರಲ್ಲಿ ಆಮ್ ಆದ್ಮಿ ಪಕ್ಷಕ್ಕೆ ಸೇರಿದರು ಮತ್ತು ತಮ್ಮ ರಾಜಕೀಯ ಜೀವನವನ್ನು ಪ್ರಾರಂಭಿಸಿದರು.
ಜೀವನಚರಿತ್ರೆ

ಪಿಲ್ಲೆಯವರ ಜೀವನಚರಿತ್ರೆ, ಕ್ಷಮಿಸಿ ಮಿ ಅಮ್ಮಾ, ಪತ್ರಕರ್ತ ಸುಂದೀಪ್ ಮಿಶ್ರಾ ಬರೆದಿದ್ದಾರೆ, ಅವರು ಎರಡು ದಶಕಗಳ ಕಾಲ ತಮ್ಮ ವೃತ್ತಿಜೀವನವನ್ನು ಟ್ರ್ಯಾಕ್ ಮಾಡಿದರು, ೨೦೦೭ ರಲ್ಲಿ ಬಿಡುಗಡೆಯಾಯಿತು.
ಉಲ್ಲೇಖಗಳು

ವರ್ಗ:ಹಾಕಿ
ವರ್ಗ:ಕ್ರೀಡೆ
ವರ್ಗ:ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ಎಚ್.ವಿ.ನಾಗೇಶ

ಪ್ರೊ. ಎಚ್.ವಿ.ನಾಗೇಶ ಇವರು ೧೯೩೪ ಅಕ್ಟೋಬರ ೩ರಂದು ಉಡುಪಿ ಜಿಲ್ಲೆಯ ಕುಂದಾಪುರ ತಾಲೂಕಿನ ಹಾಲಾಡಿ ಗ್ರಾಮದಲ್ಲಿ ಜನಿಸಿದರು. ಇವರ ತಾಯಿ ಅಮ್ಮಣ್ಣಿಯಮ್ಮ; ತಂದೆ ವೆಂಕಟಗಿರಿ ನಾಯಕ.
ಎಚ್.ವಿ. ನಾಗೇಶ ಅವರು “ಪ್ರಜಾರಾಜ್ಯ” ಹಾಗು “ರೈತ” ಪತ್ರಿಕೆಯಲ್ಲಿ ದುಡಿದ ಬಳಿಕ, ಧಾರವಾಡದಲ್ಲಿ ಎಮ್.ಏ. ಪದವಿ ಪಡೆದು, ನಂತರ ಇಂದಿರಾ ಗಾಂಧಿ ಮುಕ್ತ ವಿಶ್ವವಿದ್ಯಾಲಯದಲ್ಲಿ ಸಂಯೋಜಕರಾಗಿ ಕೆಲಸ ನಿರ್ವಹಿಸಿದರು. ನಿವೃತ್ತಿಯ ನಂತರ ಕರ್ನಾಟಕ ವಿಶ್ವವಿದ್ಯಾಲಯದ ಪ್ರಸಾರಾಂಗದಲ್ಲಿ ನಿರ್ದೇಶಕರಾದರು.
ಪ್ರೊ.ಎಚ್.ವಿ.ನಾಗೇಶ ಅವರು “ಮಹಿಳಾ ಅಧ್ಯಯನ” ಎನ್ನುವ ಗ್ರಂಥವನ್ನು ರಚಿಸಿದ್ದಾರೆ.
ಮಹಿಳಾ ಅಧ್ಯಯನ ಎಂದರೇನು? ಅದರ ಉದ್ದೇಶ ಬಗ್ಗೆ ಖಚಿತವಾದ ಮಾಹಿತಿ ನೀಡುವ ಈ ಕುರಿತು ಆಗಿದೆ.

ವರ್ಗ:ಲೇಖಕರು
ವಸಂತಸಾ ನಾಕೋಡ

ವಸಂತಸಾ ನಾಕೋಡ ಇವರು ೧೯೨೫ ಜನೆವರಿ ೪ರಂದು ಗದಗಬೆಟಗೇರಿಯಲ್ಲಿ ಜನಿಸಿದರು. ಚಿಕ್ಕಂದಿನಲ್ಲಿಯೇ ನಾಟಕ ಆಡುವ ಗೀಳು ಇವರಿಗೆ. ೧೯೪೪ರಲ್ಲಿ ಎರಡನೆಯ ಜಾಗತಿಕ ಯುದ್ಧದ ಸಮಯದಲ್ಲಿ ವಾಯರಲೆಸ್ ಆಪರೇಟರ ಎಂದು ವಾಯುದಳದಲ್ಲಿ ಭರ್ತಿಯಾದರು. ಆದರೆ ಸೋದರ ರಘುನಾಥಸಾ ಅವರ ನಿಧನದಿಂದಾಗಿ ಊರಿಗೆ ಮರಳಿದರು. ೧೯೪೭ ಅಗಸ್ಟ ೮ರಂದು “ಶ್ರೀ ವಸಂತ ನಾಟ್ಯಕಲಾ ಸಂಘ, ಗದಗ” ಸ್ಥಾಪಿಸಿ, ಮೂವತ್ತೇಳು ವರ್ಷಗಳವರೆಗೆ ಕರ್ನಾಟಕದ ವಿವಿಧ ಭಾಗಗಳಲ್ಲಿ ನಾಟಕ ಪ್ರದರ್ಶನ ನೀಡಿದರು.
ನಾಟಕಗಳಲ್ಲದೇ ನಾಕೋಡರು ಅನೇಕ ಚಲನಚಿತ್ರಗಳಲ್ಲೂ ಅಭಿನಯಿಸಿದ್ದಾರೆ. ಅವುಗಳಲ್ಲಿ
# ಹೂವು ಹಣ್ಣು
# ಕಿತ್ತೂರು ಚೆನ್ನಮ್ಮ
# ಭಾರತರತ್ನ
# ಸಿಂಧೂರ ಲಕ್ಷ್ಮಣ
# ಮೈಲಾರಲಿಂಗ
# ಅಲ್ಲಾ ನೀನೆ ಈಶ್ವರ ನೀನೆ
# ಲಕ್ಷ್ಮೀಕಟಾಕ್ಷ
# ಕಲ್ಯಾಣೋತ್ಸವ
# ಮನ ಮಿಡಿಯಿತು
# ಸಂಗ್ಯಾ ಬಾಳ್ಯಾ
# ಒಂದಾನೊಂದು ಕಾಲದಲ್ಲಿ
# ದಶಾವತಾರ
# ಬಿರುಗಾಳಿ
# ಕಾಡಿನ ಹಕ್ಕಿ
ಮೊದಲಾದ ಕನ್ನಡ ಚಿತ್ರಗಳನ್ನೂ,ಅಬಲಾ, ಈಶ್ವರ ಅಲ್ಲಾ ತೇರೆ ನಾಮ ಎನ್ನುವ ಹಿಂದಿ ಚಿತ್ರಗಳನ್ನೂ ಹೆಸರಿಸಬಹುದು.

ದೂರದರ್ಶನದ ಧಾರಾವಾಹಿಗಳಾದ ಸಬೀನಾ, ಕೆರೆಗೆ ಹಾರ, ಹತ್ಯಾ, ಸೀಸೆ ತಂದ ಪೇಚು,ಸಂಸಾರ ಸಂಗೀತ, ಮತ್ತು ಪರದೇಶಿ ಇವರು ಅಭಿನಯಿಸಿದ ಕಿರುತೆರೆಯ ಧಾರಾವಾಹಿಗಳು.

ವಸಂತಸಾ ನಾಕೋಡ ಅವರಿಗೆ ಅನೇಕ ಬಿರುದುಗಳು ಲಭಿಸಿವೆ. ನಟಚಕ್ರೇಶ್ವರ, ಅಭಿನಯ ಚತುರ, ಕಲಾಕೇಸರಿ, ನಟರತ್ನ ಅಲ್ಲದೆ, ಹುಬ್ಬಳ್ಳಿ-ಧಾರವಾಡ ಮಹಾನಗರ ರಾಜ್ಯೋತ್ಸವ ಪ್ರಶಸ್ತಿ, ೧೯೯೨ರಲ್ಲಿ ಕರ್ನಾಟಕ ಸರಕಾರದ ನಾಟಕ ಅಕಾಡೆಮಿ ಪ್ರಶಸ್ತಿ ಹಾಗು ಕಂದಗಲ್ ಹನುಮಂತರಾವ ಪ್ರಶಸ್ತಿ ಸಹ ಇವರಿಗೆ ದೊರೆತಿವೆ.

ನಾಕೋಡರ ಪತ್ನಿ ಸರಸ್ವತಿಬಾಯಿ. ಈ ದಂಪತಿಗಳಿಗೆ ನಾಲ್ಕು ಗಂಡು ಹಾಗು ನಾಲ್ಕು ಹೆಣ್ಣು ಮಕ್ಕಳು.

ವಸಂತಸಾ ನಾಕೋಡರು ೧೯೯೭ ಎಪ್ರಿಲ್ ೨೯ರಂದು ನಿಧನರಾದರು.
ವಸಂತಸಾ ನಾಕೋಡ ಅಭಿನಯಿಸಿರುವ ಚಿತ್ರಗಳು

* ಒಂದಾನೊಂದು ಕಾಲದಲ್ಲಿ - ೧೯೭೮

ವರ್ಗ:ರಂಗಭೂಮಿ
ವರ್ಗ:ಸಿನಿಮಾ ತಾರೆಗಳು
ವರ್ಗ:ಕನ್ನಡ ಸಿನೆಮಾ
ವರ್ಗ:ಚಲನಚಿತ್ರ ನಟರು
ಅಕ್ಟೋಬರ್ ೧೪

ಅಕ್ಟೋಬರ್ ೬ - ಅಕ್ಟೋಬರ್ ತಿಂಗಳ ಹದಿನಾಲ್ಕನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೮೭ನೇ (ಅಧಿಕ ವರ್ಷದಲ್ಲಿ ೨೮೮ನೇ) ದಿನ.
ಪ್ರಮುಖ ಘಟನೆಗಳು

* ೧೮೮೨ - ಪಂಜಾಬ್ ವಿಶ್ವವಿದ್ಯಾಲಯದ ಸ್ಥಾಪನೆ.
* ೧೯೬೪ - ಲಿಯೊನಿಡ್ ಬ್ರೆಜ್ನೇವ್ ಸೋವಿಯೆಟ್ ಒಕ್ಕೂಟದ ನಾಯಕನಾದನು.
* ೨೦೧೫ - ಪಾಕಿಸ್ತಾನದಲ್ಲಿ ಆತ್ಮಹತ್ಯಾ ಬಾಂಬ್ ದಾಳಿ
ಜನನ

* ೧೯೧೧ - ಲೆ ದುಕ್ ಥೊ, ವಿಯೆಟ್ನಾಮ್ನ ನೊಬೆಲ್ ಶಾಂತಿ ಪ್ರಶಸ್ತಿ ವಿಜೇತ ಸೇನಾಪತಿ ಮತ್ತು ರಾಜಕಾರಣಿ.
* ೧೬೩೩ - ಇಂಗ್ಲೆಂಡ್ನ ಜೇಮ್ಸ್ II
ನಿಧನ

* ೧೯೪೪ - ಎರ್ವಿನ್ ರೊಮ್ಮೆಲ್, ಜರ್ಮನಿಯ ದಂಡನಾಯಕ.
* ೨೦೦೬ - ನ್ಯಾನ್ಸಿ ಲಿನ್, ಅಮೆರಿಕನ್ ಪೈಲಟ್
ರಜೆಗಳು/ಆಚರಣೆಗಳು

* ತಾಯಿಯರ ದಿನ (ಬೆಲಾರಸ್)
* ಉಕ್ರೇನ್ ದಿನದ ರಕ್ಷಕ
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

೧
೧
ಅಕ್ಟೋಬರ್ ೧೬

ಅಕ್ಟೋಬರ್ ೬ - ಅಕ್ಟೋಬರ್ ತಿಂಗಳ ಹದಿನಾರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೮೯ನೇ (ಅಧಿಕ ವರ್ಷದಲ್ಲಿ ೨೯೦ನೇ) ದಿನ.
ಪ್ರಮುಖ ಘಟನೆಗಳು

* ೧೯೦೫ - ಬಂಗಾಳದ ವಿಭಜನೆ.
* ೧೯೫೧ - ಪಾಕಿಸ್ತಾನದ ಮೊದಲ ಪ್ರಧಾನ ಮಂತ್ರಿ ಲಿಯಾಕತ್ ಆಲಿ ಖಾನ್ ರಾವಲ್‍ಪಿಂಡಿಯಲ್ಲಿ ಹತ್ಯೆ.
*
ಜನನ

* ೧೭೫೮ - ನೊಅ ವೆಬ್ಸ್ಟರ್, ಅಮೇರಿಕ ದೇಶದ ಲೇಖಕ.
* ೧೮೫೪ - ಆಸ್ಕರ್ ವೈಲ್ಡ್, ಐರ್ಲೆಂಡ್ನ ಲೇಖಕ.
* ೧೮೮೬ - ಡೇವಿಡ್ ಬೆನ್-ಗುರಿಯನ್, ಇಸ್ರೇಲ್ನ ಮೊದಲ ಪ್ರಧಾನಮಂತ್ರಿ.
* ೧೯೦೮ - ಎನ್ವರ್ ಹೊಕ್ಚ, ಅಲ್ಬೇನಿಯದ ಸರ್ವಾಧಿಕಾರಿ.
* ೧೯೧೪ - ಜಹೀರ್ ಷಾ, ಅಫ್ಘಾನಿಸ್ಥಾನದ ರಾಜ.
* ೧೯೨೭ - ಗುಂತರ್ ಗ್ರಾಸ್, ಜರ್ಮನಿಯ ಸಾಹಿತ್ಯದ ನೊಬೆಲ್ ಪ್ರಶಸ್ತಿ ವಿಜೇತ ಲೇಖಕ.
*
ನಿಧನ

* ೧೯೭೪ - ಚೆಂಬೈ ವೈದ್ಯನಾಥ ಭಾಗವತರ್, ಕರ್ನಾಟಿಕ್ ಸಂಗೀತಗಾರ.
* ೧೯೮೧ - ಮೋಷೆ ಡಾಯನ್, ಇಸ್ರೇಲ್ನ ಸೇನಾಪತಿ.
*
ರಜೆಗಳು/ಆಚರಣೆಗಳು

*
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

೧
೧
ಬಿ.ಎಸ್.ರಾಜಯ್ಯಂಗಾರ್

ಬಿ.ಎಸ್.‌ರಾಜಯ್ಯಂಗಾರ್. (ಜನನ: ೧೯೦೧ - ಮರಣ: ಜುಲೈ ೪,೧೯೭೮) ಅದ್ಭುತವಾಗಿ ಹಾಡಿ, ಜನಮನದಲ್ಲಿ ನೆಲೆಗೊಳಿಸಿದ,'ಆಡಿಸಿದಳೆಶೋದಾ,ಜಗದೋದ್ಧಾರನಾ;' ಎಂಬ ಕೀರ್ತನೆ, ಕರ್ನಾಟಕ ಸಂಗೀತ ಪ್ರಿಯರ ಮನದಲ್ಲಿ ಇಂದಿಗೂ ಹಸಿರಾಗಿದೆ.
ಬಾಲ್ಯ

ರಾಜಯ್ಯಂಗಾರ್ ಕರ್ನಾಟಕದ ಬಾಣಾವರ ಎಂಬ ಊರಿನಲ್ಲಿ ಜನಿಸಿದರು.ತಮ್ಮ ೧೩ನೇ ವಯಸ್ಸಿಗೇ ತಂದೆ-ತಾಯಿ ಇಬ್ಬರನ್ನೂ ಕಳೆದುಕೊಂಡು ಸೋದರಮಾವ ಶಾಮಾಚಾರ್ ಆಶ್ರಯದಲ್ಲಿ ಬೆಳೆದರು.
ಸಂಗೀತ

ಇವರ ಕಂಠವನ್ನು ಮೆಚ್ಚಿಕೊಂಡ ವರದಾಚಾರ್ ಇವರನ್ನು ತಮ್ಮ 'ರತ್ನಾವಳಿ ಥಿಯೇಟ್ರಿಕಲ್ ಕಂಪೆನಿ'ಗೆ ಸೇರಿಸಿಕೊಂಡರು.ಅಲ್ಲಿಯೇ ಶ್ರೀನಿವಾಸ ಅಯ್ಯಂಗಾರರಿಂದ ಸಂಗೀತ ಕಲಿತರು. ೧೯೩೦ರಲ್ಲಿ ಚೆನ್ನೈನ 'ಎಗ್ಮೋರ್ ಸಂಗೀತ ಸಭಾ'ದಲ್ಲಿ ನಡೆಸಿದ ಕಛೇರಿ ಇವರಿಗೆ ಪ್ರಖ್ಯಾತಿ ತಂದುಕೊಟ್ಟಿತು.ನಂತರ ೧೯೩೨ರಲ್ಲಿ 'ಓಡಿಯನ್ ಜರ್ಮನ್ ಕಂಪೆನಿ' ಅವರ ಜಗದೋದ್ಧಾರನಾ,ಕಂಡು ಕಂಡು ನೀ ಎನ್ನ,ಕ್ಷೀರ ಸಾಗರ ಶಯನ,ಬ್ರೋಚೇವರೆವರುರಾ...ಮುಂತಾದ ಕೀರ್ತನೆಗಳ ಧ್ವನಿಸುರುಳಿ ಹೊರತಂದಿತು.ಈ ಮೂಲಕ ರಾಜಯ್ಯಂಗಾರರು ದೇಶಾದ್ಯಂತ ಜನಪ್ರಿಯರಾದರು.ಇವರ ಕಛೇರಿಗಳಿಗೆ ದೇಶ-ವಿದೇಶಗಳಲ್ಲಿ ಜನರು ಕಿಕ್ಕಿರಿದು ತುಂಬಿರುತ್ತಿದ್ದರು.
ಬೆಳ್ಳಿತೆರೆಯ ನಂಟು

ಇವರ ಆಪ್ತಮಿತ್ರರಾದ ಆರ್.ನಾಗೇಂದ್ರರಾಯರು ಬಲವಂತವಾಗಿ ಇವರನ್ನು ಕನ್ನಡ ಚಿತ್ರರಂಗಕ್ಕೆ ಎಳೆತಂದರು. ಹರಿಶ್ಚಂದ್ರ ಚಿತ್ರದಲ್ಲಿ ನಾರದನ ಪಾತ್ರ ನಿರ್ವಹಣೆಯೊಂದಿಗೆ,ಅವರು ಹಾಡಿದ 'ದೇವ ದೇವನೆ ಶರಣು'ಎಂಬ ಕೀರ್ತನೆ ಜನಪ್ರಿಯವಾಯಿತು.ಆರ್.ನಾಗೇಂದ್ರರಾಯರ ಇನ್ನೊಂದು ಚಿತ್ರ ಜಾತಕಫಲದಲ್ಲಿ ಕೂಡಾ ನಟಿಸಿದರು. ತೆಲುಗಿನ ಜಲಂಧರ,ತಮಿಳಿನ ನಾಟ್ಯರಾಣಿ,ಹಿಂದಿಯ ತುಳಸಿದಾಸ್ -ಅವರು ನಟಿಸಿದ ಚಿತ್ರಗಳಲ್ಲಿ ಕೆಲವು.೧೯೫೧ರಲ್ಲಿ ಜನಪ್ರಿಯತೆಯ ತುತ್ತತುದಿಯಲ್ಲಿದ್ದಾಗಲೇ ಸಿನಿಮಾ ತ್ಯಜಿಸಿ, ಸಂಗೀತ ಕ್ಷೇತ್ರದಲ್ಲೇ ಮುಂದುವರೆಯಲು ನಿರ್ಧರಿಸಿದರು.೧೯೫೪ರಲ್ಲಿ ಮೈಸೂರು ಆಕಾಶವಾಣಿಯಲ್ಲಿ ನೀಡಿದ 'ರಾಗಂ-ತಾನಂ-ಪಲ್ಲವಿ'ಎಂಬ ವಿಶಿಷ್ಟ ಕಛೇರಿ ಜನಪ್ರಿಯವಾಗಿದೆ.
ಪ್ರಶಸ್ತಿ,ಗೌರವಗಳು

* ೧೯೭೩ - ಕೇಂದ್ರ ಸಾಹಿತ್ಯ ಅಕಾಡೆಮಿಯ ಗೌರವ
ಉಲ್ಲೇಖಗಳು


ವರ್ಗ:ಕರ್ನಾಟಕ ಸಂಗೀತ
ವರ್ಗ:ಸಂಗೀತ
ಅಕ್ಟೋಬರ್ ೨೦

ಅಕ್ಟೋಬರ್ - ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ಹತ್ತನೆಯ ತಿಂಗಳು. ಈ ತಿಂಗಳಿನಲ್ಲಿ ಮೂವತ್ತೊಂದು ದಿನಗಳು ಇರುತ್ತವೆ. ಅಕ್ಟೋಬರ್ ೨೦ - ಅಕ್ಟೋಬರ್ ತಿಂಗಳ ಇಪ್ಪತ್ತನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೯೩ನೇ (ಅಧಿಕ ವರ್ಷದಲ್ಲಿ ೨೯೪ನೇ) ದಿನ.
ಪ್ರಮುಖ ಘಟನೆಗಳು

* ೧೮೨೭ - ನವರಿನೊ ಕಾಳಗದಲ್ಲಿ ಟರ್ಕಿ ಮತ್ತು ಈಜಿಪ್ಟ್ಗಳ ನಾವಿಕ ಪಡೆಗಳು ಸೋಲನ್ನಪ್ಪಿ ಆಧುನಿಕ ಗ್ರೀಸ್ನ ಸ್ವಾತಂತ್ರ್ಯ ಖಾತ್ರಿಯಾಯಿತು.
*
ಜನನ

* ೧೬೧೬ - ಥಾಮಸ್ ಬಾರ್ಥೊಲಿನ್, ಡೆನ್ಮಾರ್ಕ್ನ ವೈದ್ಯ ಮತ್ತು ಗಣಿತಜ್ಞ.
*
ನಿಧನ

* ೧೯೮೪ – ಪೌಲ್ ಡಿರ್‍ಯಾಕ್, ಆಂಗ್ಲ-ಅಮೇರಿಕನ್ ಭೌತಶಾಸ್ತ್ರಜ್ಞ, ನೊಬೆಲ್ ಪ್ರಶಸ್ತಿ ವಿಜೇತ (ಜ. ೧೯೦೨)
ರಜೆಗಳು/ಆಚರಣೆಗಳು

*
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

೨
೨
ಅಕ್ಟೋಬರ್ ೨೧

ಅಕ್ಟೋಬರ್ ೨೧ - ಅಕ್ಟೋಬರ್ ತಿಂಗಳ ಇಪ್ಪತ್ತ ಒಂದನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೯೪ನೇ (ಅಧಿಕ ವರ್ಷದಲ್ಲಿ ೨೯೫ನೇ) ದಿನ.
ಪ್ರಮುಖ ಘಟನೆಗಳು

* ೧೯೮೩ - ಮೀಟರ್ ಅಳತೆಯನ್ನು ಬೆಳಕಿನ ವೇಗಕ್ಕನುಗುಣವಾಗಿ ನಿರೂಪಿಸಲಾಯಿತು.
*
ಜನನ

* ೧೮೩೩ - ಆಲ್ಫ್ರೆಡ್ ನೊಬೆಲ್, ಸ್ವೀಡನ್ನ ಅನ್ವೇಶಕ, ನೊಬೆಲ್ ಪ್ರಶಸ್ತಿಯ ಸ್ಥಾಪಕ.
ನಿಧನ

* ೧೮೦೫ - ಹೊರೆಶಿಯೊ ನೆಲ್ಸನ್, ಬ್ರಿಟನ್ನ ನಾವಿಕ ಸೇನೆಯ ದಂಡನಾಯಕ.
*
ರಜೆಗಳು/ಆಚರಣೆಗಳು

*
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

೨
೨
ಅಕ್ಟೋಬರ್ ೨೨

ಅಕ್ಟೋಬರ್ ೨೨ - ಅಕ್ಟೋಬರ್ ತಿಂಗಳ ಇಪ್ಪತ್ತ ಎರಡನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೯೫ನೇ (ಅಧಿಕ ವರ್ಷದಲ್ಲಿ ೨೯೬ನೇ) ದಿನ.
ಪ್ರಮುಖ ಘಟನೆಗಳು

* ೧೯೪೯ - ಸೊವಿಯೆಟ್ ಒಕ್ಕೂಟ ತನ್ನ ಮೊದಲ ಅಣುಬಾಂಬ್ ಅನ್ನು ಸ್ಫೋಟಿಸಿತು.
* ೧೯೫೩ - ಲಾಒಸ್ ಫ್ರಾನ್ಸ್ನಿಂದ ಸ್ವಾತಂತ್ರ್ಯ ಪಡೆಯಿತು.
* ೧೯೬೦ - ಮಾಲಿ ಫ್ರಾನ್ಸ್ನಿಂದ ಸ್ವಾತಂತ್ರ್ಯ ಪಡೆಯಿತು.
* ೧೯೬೫ - ೧೯೬೫ರ ಭಾರತ-ಪಾಕಿಸ್ತಾನ ಯುದ್ಧ ಮುಕ್ತಾಯ.
*
ಜನನ

* ೧೬೮೮ - ಪರ್ಶಿಯದ ರಾಜ ನಾದಿರ್ ಷಾ.
*
ನಿಧನ

*
ರಜೆಗಳು/ಆಚರಣೆಗಳು

*
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

೨
೨
ಅಕ್ಟೋಬರ್ ೨೩

ಅಕ್ಟೋಬರ್ ೨೩ - ಅಕ್ಟೋಬರ್ ತಿಂಗಳ ಇಪ್ಪತ್ತ ಮೂರನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೯೬ನೇ (ಅಧಿಕ ವರ್ಷದಲ್ಲಿ ೨೯೭ನೇ) ದಿನ.
ಪ್ರಮುಖ ಘಟನೆಗಳು

* ಕ್ರಿ.ಪೂ. ೪೨ - ರೋಮ್‍ನ ಗಣತಂತ್ರ್ಯ ಅಂತಃಕಲಹದಲ್ಲಿ ಬ್ರೂಟಸ್ನ ಸೈನ್ಯೆಯು ಮಾರ್ಕ್ ಆಂಟೊನಿ ಮತ್ತು ಆಕ್ಟೇವಿಯನ್ರ ಸೈನ್ಯೆಗೆ ಸೋತು ಬ್ರೂಟಸ್ ಆತ್ಮಹತ್ಯೆ ಮಾಡಿಕೊಂಡನು.
* ೧೭೦೭ - ಯುನೈಟೆಡ್ ಕಿಂಗ್‍ಡಮ್ನ ಮೊದಲ ಸಂಸತ್ತು ಪ್ರಾರಂಭವಾಯಿತು.
* ೧೯೪೬ - ಸಂಯುಕ್ತ ರಾಷ್ಟ್ರ ಸಾರ್ವತ್ರಿಕ ಸಭೆಯು ಮೊದಲ ಬಾರಿಗೆ ನ್ಯೂ ಯಾರ್ಕ್ನಲ್ಲಿ ಸೇರಿತು.
* ೧೯೭೩ - ಸಂಯುಕ್ತ ರಾಷ್ಟ್ರ ಪ್ರಾಯೋಜಿತ ಕದನ ವಿರಾಮದೊಂದಿಗೆ ಇಸ್ರೇಲ್ ಮತ್ತು ಸಿರಿಯದ ಮಧ್ಯೆಯ ಯೊಮ್ ಕಿಪ್ಪೂರ್ ಯುದ್ಧ ಮುಕ್ತಾಯ.
*
ಜನನ

*
ನಿಧನ

*
ರಜೆಗಳು/ಆಚರಣೆಗಳು

* ಹಂಗೆರಿ - ರಾಷ್ಟ್ರೀಯ ದಿನಾಚರಣೆ.
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ

೨
೨
ಭದ್ರಗಿರಿ ಕೇಶವದಾಸರು

ಕರ್ನಾಟಕ ಹಾಗೂ ಹಿಂದೂಸ್ತಾನಿ ಸಂಗೀತಗಳೆರಡರಲ್ಲೂ ಪ್ರಾವೀಣ್ಯತೆ ಪಡೆದು,ಕೀರ್ತನ ಕಲೆಯನ್ನು ಪ್ರಪಂಚದಾದ್ಯಂತ ಪ್ರಚುರಗೊಳಿಸಿದವರು ಭದ್ರಗಿರಿ ಕೇಶವದಾಸರು.(ಜನನ:ಜುಲೈ ೨೨,೧೯೩೪ - ಮರಣ:ಡಿಸೆಂಬರ್ ೧೨,೧೯೯೭)ಇವರು ಹುಟ್ಟಿದ್ದು ಭದ್ರಗಿರಿಯಲ್ಲಿ.ತಂದೆ ವೆಂಕಟರಮಣ ಪೈ,ತಾಯಿ ರುಕ್ಮಿಣಿಬಾಯಿ.
ಹರಿಕಥಾ ಆಸಕ್ತಿ

ಶಾಲೆಯಲ್ಲಿ ಓದುತ್ತಿದ್ದಾಗಲೇ 'ಇಂದ್ರಸೇನರಾಜನ ಕಥೆ'ಯನ್ನು ಹರಿಕಥೆಯ ರೂಪದಲ್ಲಿ ನಿರೂಪಿಸಿ,ಎಲ್ಲರ ಮೆಚ್ಚುಗೆಗೆ ಪಾತ್ರರಾಗಿದ್ದರು.ಪದವಿ ಪರೀಕ್ಷೆಗೆ ಓದುತ್ತಿದ್ದಾಗ ಬೇಸಿಗೆಯ ರಜೆಯಲ್ಲಿ ಹರಿಕಥೆ ಮಾಡುತ್ತಿದ್ದರು.ಅನೇಕ ಕಡೆ ಹರಿಕಥಾ ಕೀರ್ತನ ಕಾರ್ಯಕ್ರಮಗಳನ್ನು ನಡೆಸಿಕೊಡುತ್ತಿದ್ದರು.ಹೀಗೆ ಸಂಗ್ರಹವಾದ ಹಣದಿಂದಲೇ ಮುಂದೆ ಬೆಂಗಳೂರಿನ ರಾಜಾಜಿನಗರದಲ್ಲಿ 'ದಾಸಾಶ್ರಮ' ಸ್ಥಾಪನೆ ಮಾಡಿದರು.
ಸಾಧನೆಗಳು

ಇವರು ನಡೆಸಿದ 'ಕರ್ನಾಟಕ ಕೀರ್ತನಕಾರರ ಸಮ್ಮೇಳನ' ಅಂದಿನ ಮೈಸೂರು ಮಹಾರಾಜರಿಂದ ಉದ್ಘಾಟನೆ ಆಯಿತು.೧೯೬೬ರಲ್ಲಿ ಹರಿಕಥಾ ಕೀರ್ತನ ಕಾರ್ಯಕ್ರಮ ನಡೆಸಿಕೊಡಲು ವಿಶ್ವ ಪರ್ಯಟನೆ ಮಾಡಿದರು.ಬೆಂಗಳೂರಿನ ಸಮೀಪವಿರುವ ನೆಲಮಂಗಲ ತಾಲ್ಲೂಕಿನ ಅರಿಶಿನಕುಂಟೆ ಗ್ರಾಮದಲ್ಲಿ ವಿಶ್ವ ಶಾಂತಿ ಆಶ್ರಮ ಸ್ಥಾಪನೆ ಮಾಡಿದ್ದಾರೆ.ಇಲ್ಲಿ ೩೨ ಅಡಿಗಳ ಭವ್ಯವಾದ 'ವಿಜಯ ವಿಠ್ಠಲ'ನ ಮೂರ್ತಿಯನ್ನು ಸ್ಥಾಪನೆ ಮಾಡಿದ್ದಾರೆ.ಈ ಸ್ಥಳ ಈಗ ಇಂತಹ ಇನ್ನೂ ಅನೇಕ ಮನೋಹರ ಮೂರ್ತಿಗಳ ಕೆತ್ತನೆಗಳನ್ನೊಳಗೊಂಡ ಆಕರ್ಷಕ ಪ್ರವಾಸೀ ತಾಣವಾಗಿದೆ.
ರಚನೆಗಳು

ಅನೇಕ ಗ್ರಂಥಗಳನ್ನು ರಚಿಸಿದ್ದಾರೆ.ಹರಿಕಥಾಪ್ರಸಂಗಗಳ ನಿರೂಪಣೆಯ ನೂರಾರು ಧ್ವನಿಸುರುಳಿಗಳು ಬಿಡುಗಡೆಯಾಗಿವೆ.
ಬಿರುದು,ಪ್ರಶಸ್ತಿಗಳು

ಇವರಿಗೆ ಹರಿಕಥಾ ಕಲಾವಿಚಕ್ಷಣ,ಕೀರ್ತನ ಕೇಸರಿ,ಕೀರ್ತನ ನಾಟಕ ವಿಶಾರದ..ಮೊದಲಾದ ಬಿರುದುಗಳು ಸಂದಿವೆ.ಕರ್ನಾಟಕ ಸಂಗೀತ ನೃತ್ಯ ಅಕಾಡೆಮಿ ಪ್ರಶಸ್ತಿ,ರಾಜ್ಯೋತ್ಸವ ಪ್ರಶಸ್ತಿಗಳಿಂದ ಪುರಸ್ಕೃತರಾಗಿದ್ದಾರೆ.

ವರ್ಗ:ಹರಿಕಥೆ
ವೈ.ಆರ್.ಸ್ವಾಮಿ

ಕನ್ನಡ ಚಿತ್ರರಂಗದ ಹಿರಿಯ ನಿರ್ದೇಶಕರಲ್ಲಿ ಒಬ್ಬರು ವೈ.ಆರ್.ಸ್ವಾಮಿ.
ಜನನ,ಬಾಲ್ಯ

ಹುಟ್ಟಿದ್ದು ಕರ್ನಾಟಕದ ಚಿತ್ರದುರ್ಗದಲ್ಲಾದರೂ ಬೆಳೆದದ್ದು ನೆರೆಯ ಆಂಧ್ರಪ್ರದೇಶದ ಹೈದರಾಬಾದ್‌ನಲ್ಲಿ.ಮೊದಲ ತೆಲುಗು ವಾಕ್ಚಿತ್ರದ ನಿರ್ದೇಶಕ ಹೆಚ್.ಎಂ.ರೆಡ್ಡಿ ಇವರ ಸಾಕುತಂದೆ.
ಬೆಳ್ಳಿತೆರೆಯ ನಂಟು

ಹೆಚ್.ಎಂ.ರೆಡ್ಡಿಯವರ ನಿರ್ದೇಶನದ ತೆಲುಗು ಚಿತ್ರ 'ಭಕ್ತ ಪ್ರಹ್ಲಾದ'ದಲ್ಲಿ ಪ್ರಹ್ಲಾದನ ಪಾತ್ರ ನಿರ್ವಹಿಸುವ ಮೂಲಕ ಸ್ವಾಮಿ ಬೆಳ್ಳಿತೆರೆಗೆ ಬಂದರು.ತಂದೆಯ ಸಹಾಯಕರಾಗಿ ದುಡಿದು,ಚಿತ್ರರಂಗದ ಅಪಾರ ಅನುಭವ ಗಳಿಸಿಕೊಂಡರು.ಸ್ನಾತಕೋತ್ತರ ಪದವಿ ಪಡೆದು,ಸರಕಾರದ ಉನ್ನತ ಹುದ್ದೆಯಲ್ಲಿದ್ದರು.ಆದರೆ ಚಿತ್ರರಂಗದ ಸೆಳೆತ,ಅವರನ್ನು ಆ ಹುದ್ದೆ ತ್ಯಜಿಸುವಂತೆ ಮಾಡಿತು.ಮೊದಮೊದಲು ತೆಲುಗು,ತಮಿಳು ಚಿತ್ರಗಳನ್ನು ನಿರ್ದೇಶಿಸುತ್ತಿದ್ದರು.ನಂತರ ತಮ್ಮ ಸ್ವಂತ ಲಾಂಛನ ರೋಹಿಣಿ ಫಿಲಂಸ್ ಮೂಲಕ ಕನ್ನಡ ಚಲನಚಿತ್ರ ರೇಣುಕಾ ಮಹಾತ್ಮೆ ನಿರ್ಮಿಸಿ,ನಿರ್ದೇಶಿಸುವ ಮೂಲಕ ಕನ್ನಡ ಚಿತ್ರರಂಗಕ್ಕೆ ಕಾಲಿಟ್ಟರು.ಸ್ವಾಮಿಯವರು ಒಟ್ಟಾರೆ ೩೮ ಕನ್ನಡ ಚಿತ್ರಗಳನ್ನು ನಿರ್ದೇಶಿಸಿದ್ದಾರೆ.ಅವರ ಪ್ರತಿಯೊಂದು ಚಿತ್ರವೂ ವಿಶಿಷ್ಟವಾಗಿದೆ,ವಿಭಿನ್ನವಾಗಿದೆ.
ಇವರ ನಿರ್ದೇಶನದ ಕೆಲವು ಕನ್ನಡ ಚಲನಚಿತ್ರಗಳು - ವಿಶೇಷತೆ

* ಭಕ್ತ ಕನಕದಾಸ - ಟ್ರಿಕ್ ಶಾಟ್‌ಗಳು ಹಾಗೂ ಸಂಗೀತ.
* ಸ್ವರ್ಣ ಗೌರಿ
* ಜೇನುಗೂಡು
* ದೇವರ ಮಕ್ಕಳು - ಮ.ನ.ಮೂರ್ತಿಯವರ ಮೀನಾ ಎಂಬ ಕಾದಂಬರಿ ಆಧಾರಿತ.
* ಸ್ವಯಂವರ - ಮ.ನ.ಮೂರ್ತಿಯವರ ಕಾದಂಬರಿ ಆಧಾರಿತ.
* ಮೂರೂವರೆ ವಜ್ರಗಳು - ಪೌರಾಣಿಕ ಚಿತ್ರ.
* ಸಿಪಾಯಿ ರಾಮು - ಇನ್ನು ಬರಲೆ ಯಮುನೆ ಎಂಬ ಕಾದಂಬರಿ ಆಧಾರಿತ ಚಿತ್ರ,ಚಂಬಲ್ ಕಣಿವೆಯ ಡಕಾಯಿತರನ್ನು ಕುರಿತದ್ದು.
* ಸವತಿಯ ನೆರಳು - ಆರ್ಯಾಂಬ ಪಟ್ಟಾಭಿಯವರ ಕಾದಂಬರಿ ಆಧಾರಿತ.
* ಮುರಿದ ಮನೆ
* ಕಠಾರಿವೀರ
* ಭಲೇ ರಾಜ
* ಭಲೇ ಹುಚ್ಚ
* ಬಿಡುಗಡೆ- ಕೊಲೆ ರಹಸ್ಯ ಮತ್ತು ಗಲ್ಲು ಶಿಕ್ಷೆ ಸಂಬಡಿತ ಕುತೂಹಲಕಾರಿ ಚಿತ್ರ
* ದೇವರ ಕಣ್ಣು- ಕೊಲೆ ರಹಸ್ಯದ ಚಿತ್ರ, ಬಂಗಾಲಿ ಕಾದಂಬರಿ ಆಧಾರಿತ. ರೋಮಾಂಚಕಾರಿ ಚಿತ್ರ
* ಅಪೂರ್ವ ಸಂಗಮ - ಹಿಂದಿ ಚಿತ್ರವನ್ನು ಆಧರಿಸಿದ್ದು,ಅವರ ನಿರ್ದೇಶನದ ಕೊನೆಯ ಚಿತ್ರ.
ಪ್ರಶಸ್ತಿ,ಗೌರವಗಳು

* ೧೯೯೦-೯೧ - ಜೀವಮಾನದ ಸಾಧನೆಗೆ ರಾಜ್ಯ ಸರ್ಕಾರದ ಪುಟ್ಟಣ್ಣ ಕಣಗಾಲ್ ಪ್ರಶಸ್ತಿ.
* ಭಕ್ತ ಕನಕದಾಸ ಚಿತ್ರಕ್ಕೆ ರಾಷ್ಟ್ರ ಪ್ರಶಸ್ತಿ.

ವೈ.ಆರ್.ಸ್ವಾಮಿಯವರು ೨೦೦೨ರಲ್ಲಿ ವಿಧಿವಶರಾದರು.


ವರ್ಗ:ಕನ್ನಡ ಚಲನಚಿತ್ರ ನಿರ್ದೇಶಕರು